#### SƏYAHƏT MƏNƏ YAŞAMAQ
STİMULU VERİR

Mingəçevir sakini Abid İsmayılov maraqlı şəxslərdən biridir. Artıq neçə vaxtdır ki, o dayanmadan, özünün də dediyi kimi, “dəmir at”ı ilə yol gedir.

Hərçənd ki, Abid İsmayılovun 65 yaşı vardır, amma bu səfərə cəsarətlə başlayan həmyerlimiz yorulmaq bilmir. Bu, Abid İsmayılovun ilk səyahətidir. O, ilk səyahətini qardaş Türkiyəyə edib: “Qarşıma məqsəd qoydum ki, mən bu “dəmir at”la Türkiyəyə kimi gedəcəyəm və öz niyyətimə çatdım. Məqsədim odur ki, veloidmanı təbliğ edim”.

Abid İsmayılov uzun müddət Mingəçevir məktəblərinin birində riyaziyyat müəllimi işləyib. Hazırda təqaüddə olan Abid müəllim deyir ki, bu səyahətə düz bir il hazırlaşıb.

Səyahət etdiyi müddətdə o, Gürcüstanın bir neçə şəhərini də gəzib. Olduğu yerlərdə çox isti münasibət gördüyünü deyir. Abid İsmayılov onu da qeyd edir ki, velosəyahət onun sağlamlığına və səhhətinin möhkəmlənməsinə müsbət təsir edib. O, gələcəkdə də bu cür səyahətlər edəcəyini bildirib.

“Səyahət mənə yaşamaq stimulu verir” deyən Mingəçevir sakini Abid İsmayılov səyahət zamanı qarşıya çıxan çətinliklərdən qorxmamış, velosipedlə 2700 kilometr məsafəni 52 günə qət edib. O, Azərbaycan-Türkiyə İran marşrutu üzrə velosipedlə dünya turuna çıxıb. Artıq dalbadal ikinci ildir ki, təqaüdçü, keçmiş pedaqoq Abid İsmayılov öz velosipedi ilə səyahətə çıxır. Bu dəfə də xüsusi çadır və zəruri vasitələri velosipedinə yükləyən həvəskar velosipedçi iyun ayının 20-də Mingəçevirdən səyahətə başlayıb. Gürcüstanın Batumi şəhərinə, oradan Türkiyənin Qars, İğdır vilayətlərindən keçərək Cənubi Azərbaycana, Təbriz şəhərinə üz tutub və bununla da Təbrizdə olmaq arzusunu reallaşdırıb. Uşaqlıqda tay-tuşlarının velosipedi olduqda Abid müəllimin velosipedi olmayıb, ona görə də, heç sürməyə həvəsi də olmayıb. O, cəmi bir neçə ildir ki, velosiped sürməyi öyrənib. Onun əzmkarlığı və inanılmaz istəyi bu nailiyyətlərinin səbəbidir. Abid İsmayılov sağlam həyat tərzini və idmanın insan həyatı üçün vacibliyini əsas tutur. O, gələcək illərdə səyahətlərinin məsafəsini artırmağı düşünür. Ahıl yaşında olsa da, özünü gənclərdən seçməyən bu gülərüz insan gələcək səyahətlərində hətta Çin səddinə qədər getməyi düşünür. Abid müəllim səyahəti barədə qəzetə verdiyi müsahibəsində çox maraqlı anları xatırlatdı. Bildirdi ki, belə səyahətlər ona yaşamaq stimulu verir: “Ötənilki turda 2000 kilometr yol qət etmişdim. Onda özümə söz