2. Mətni oxuyarkən hansı hissləri keçirdiniz? Nikin həyat yolu sizə necə təsir etdi? Həyatda belə hadisə ilə üzləşmisinizmi?
3. Kanae Miaxaranı xarakterizə etmiş olsa idiniz, hansı insani keyfiyyətləri ona aid edərdiniz?
4. Hansı suallara mətndə cavab yoxdur?
   - Nikin dünyaya gəlişi nə üçün illər uzunu övlad arzusunda olan valideynləri sevindirmədi?
   - Nə üçün yeni doğulan körpəni valideynlərinə göstərmirdilər?
   - Nikin fiziki qüsurlarla doğulmasına nə səbəb olmuşdu?
   - Nə üçün Nik sui-qəsd fikrindən daşınır?
5. Fikirlərdən hansı mətnlə səsləşir?
   A) Sonuncu ölən ümidlərdir.
   B) Özü yıxılan ağlamaz.
   C) Uşaq yıxıla-yıxıla böyüyər.
   D) Həyat bumeranqdır: nə etsən, onu sənə qaytarar.
   E) Həyat onu yaşaya bilənlər üçün gözəldir.
6. Nik Vuyçiç haqqında hekayə yazsa idiniz, hekayəyə hansı adı verərdiniz? Süjet xəttini necə qurardınız?

7. Mətndən frazeoloji birləşmələri tapın, mənalarını izah edin.
8. Depressiya, auditoriya və patologiya sözlərinin leksik mənalarını müəyyənləşdirin.
9. Qüsur, eyib, nöqsan, günah, qəbahət sözlərini aşağıdakı cümlələrdə nöqtələrin yerinə düzgün yerləşdirin.
   1. Ağıllı adam başqasının ... görərək öz ... düzəldər. (F.Laroşfuko)
   2. Düşməndən öyrənər... insan
      Çünki dost gözündə görünməz ....
      Xəstəyə qənd vermək xoş deyil, inan.
      Xəstə fayda görər acı dərmandan. (S. Şirazi)
   3. Hər gecə özümlə üzbəüz durub,
      Hesab istəyirəm ötən günümdən
      Vicdan cavab verir, ədalət sorur:
      Bu gün bir ... batmışammı mən? (B. Vahabzadə)